PLINY: NATURAL HISTORY 



aquilae clarius cernunt, vultures sagacius odorantur, 

 liquidius audiunt talpae — obrutae terra, tam denso 

 atque surdo naturae elemento, praeterea voce omni 

 in sublime tendente, sermonem exaudiunt et, si de iis 

 loquare, intellegere etiam dicuntur et profugere. 



192 auditus cui hominum primo negatus est, huic et 

 sermonis usus ablatus, nec sunt naturaliter surdi ut 

 non idem sint et muti. in marinis ostreis auditurn 

 esse non est verisimile ; sed ad sonum mergere se 

 dicuntur solenes ; ideo et silentium in more ^ 



193 piscantibus. LXXXIX. pisces quidem auditus nec 

 membra habent nec foramina, audire tamen eos 

 palam est, utpote cum plausu congregari feros ad 

 cibum adsuetudine in quibusdam vivariis spectetur, 

 et in piscinis Caesaris genera piscium ad nomen 

 venire, quosdamve- singulos. itaque produntur 

 etiam clarissime audire mugil, lupus, salpa, chromis. 

 et ideo in vado vivere. 



194 XC. Olfactum iis esse manifeste patet, quippe 

 non omnes cadem esca capiuntur et prius quam 

 adpetant odorantur. quosdam et speluncis latentes 

 salsamento inhtis faucibus scopuli piscator expellit 

 velut sui cadaveris agnitionem fugientes ; conveniunt- 

 que ex alto etiam ad quosdam odores, ut sepiam 

 ustam et polypum, quae ideo coiciuntur in nassas. 

 sentinae quidem navium odorem procul fugiunt, 



^ v.l. in mari. 



^ Mayhoff : quosdam aMt quosdamquo. 



414 



